b"\n_START_ARTICLE_\nKrstilnica v Cremoni\n_START_PARAGRAPH_\nKrstilnica v Cremoni (italijansko Battistero di Cremona) je verska zgradba v Cremoni v severni Italiji. Stoji ob mestni stolnici._NEWLINE_Zgrajena je bila leta 1167 z zna\xc4\x8dilnim osemkotnim tlorisom, posve\xc4\x8dena svetemu Ambro\xc5\xbeu  Milanskemu, ki simbolizira osmi dan vstajenja in od takrat naprej je krst. Zgradba je me\xc5\xa1anica romanskega in lombardsko-gotskega sloga, slednji je o\xc4\x8diten v golih zidanih zidovih. V 16. stoletju so nekaj zidov oblekli z marmorjem, tlak, krstni kamen (1531) in narteks (1588) na vhodu so v romanskem slogu, delo Angela Nanija.\n_START_SECTION_\nZunanjost\n_START_PARAGRAPH_\nZunanjost je imela prvotno tri vrata, a so bila na jugu in vzhodu zaprta leta 1592. Danes so \xc5\xa1e vedno samo na severu s pogledom na trg, sestavljena iz portika z dvema levoma, podobno kot pri stolnici._NEWLINE_Oblo\xc5\xbeena je z marmorjem, enakim kot na fasadi stolnice, a le na nekaterih straneh, medtem ko je drugod opeka. Na zgornjem koncu je galerija z okroglimi loki, obi\xc4\x8dajnimi za romaniko, podobni so elementom bli\xc5\xbenje stolnice._NEWLINE_Na ju\xc5\xbeni strani so stene iz leta 1388.\n_START_SECTION_\nNotranjost\n_START_PARAGRAPH_\nSvetloba prodira v notranjost prek vrste bifor in laterne na vrhu kupole._NEWLINE_Na vsaki steni sta dva stebra, ki podpirata okrasni ope\xc4\x8dni lok. Nad njimi se proti vrhu odpre vrsta balkonov._NEWLINE_Krstilnik, ki prevladuje na sredini notranjosti s svojo veliko cisterno, je osmerokoten kot cela zgradba: je monolitni blok rde\xc4\x8dega veronskega kamna iz Sant'Ambrogia di Valpolicelle pri Veroni, delo Lorenza Trottija (1527). Na vrhu je pozla\xc4\x8den lesen kip \xe2\x80\x93 razpelo vstalega Kristusa._NEWLINE_Notranjost je okra\xc5\xa1ena tudi s kri\xc5\xbeem iz 14. stoletja na oltarju nasproti vhoda, darilo bratov\xc5\xa1\xc4\x8dine iz leta 1697. Na obeh straneh sta dva druga oltarja, levo \xc5\xbdalostne Matere bo\xc5\xbeje, pripisan Giacomu Bertesiju, in desno svetega Bla\xc5\xbea, ki so ga darovali \xc4\x8dlani mestnega ceha tekstilcev med 1592 in 1599. Nad stropom je kip nadangela Gabrijela iz 12. stoletja._NEWLINE_Tudi dva lesena kipa sta, in to svetega Filipa Nerija in svetega Janeza Krstnika, delo Giovannija Bertesija. Je \xc5\xa1e nekaj drugih kipov in fragmentov iz srednjega veka."